Άντονι Μπάουι

Ο Άντονι Μπάουι (Τάλσα της Οκλαχόμα 9 Νοεμβρίου 1963), είναι Αμερικάνος πρώην επαγγελματίας καλαθοσφαιριστής. Έχει ύψος 1,98 μέτρα και αγωνιζόταν στη θέση του σμολ φόργουορντ.

Σταδιοδρομία
Ο Μπάουι αγωνίστηκε στο πανεπιστήμιο Σέμινοουλ Στέιτ της Οκλαχόμα από το 1982 ως το 1984 και μεταγράφηκε για δύο ακόμη χρόνια στο πανεπιστήμιο της Οκλαχόμα. Εκεί, σε 72 αγώνες είχε μέσο όρο 13,4 πόντων, 5,2 ριμπάουντ και 5,0 ασίστ.Anthony Bowie Stats | College Basketball at Sports-Reference.com

Το καλοκαίρι του 1986, επιλέχθηκε στην 66η θέση του ντραφτ του ΝΒΑ από τους Χιούστον Ρόκετς, με τους οποίους αγωνίστηκε σε φιλικούς αγώνες προετοιμασίας το 1986 και το 1987, όπως και με τη φανέλα των Νιου Τζέρσεϊ Νετς το 1988. Αφού αγωνίστηκε για δύο σεζόν με τους Κουάντ Σίτι Θάντερ στο πρωτάθλημα του CBA, έκανε το ντεμπούτο του στο ΝΒΑ με την ομάδα των Σαν Αντόνιο Σπερς τη σεζόν 1988-89, αγωνιζόμενος σε 18 παιχνίδια με μέσους όρους 18,6 πόντων και 3,1 ριμπάουντ.Houston Rockets 99, San Antonio Spurs 84 - UPI Archives

Την επόμενη χρονιά, φόρεσε τη φανέλα των Χιούστον Ρόκετς, αγωνιζόμενος σε 66 αγώνες με 4,3 πόντους και 1,8 ριμπάουντ. Τη σεζόν 1990-91, μεταγράφηκε στην ιταλική Βαρέζε, καταλαμβάνοντας την ενδέκατη θέση του ιταλικού πρωταθλήματος, πριν επιστρέψει στις Ηνωμένες Πολιτείες για να αγωνιστεί για πέντε χρόνια με την ομάδα των Ορλάντο Μάτζικ. Στους Μάτζικ, υπήρξε συμπαίκτης του Σακίλ Ο'Νιλ, φθάνοντας στους τελικούς του ΝΒΑ το 1995.1995 NBA Finals | Basketball-Reference.com Έπαιξε σε 350 παιχνίδια, όντας βασικός στα 79 εξ αυτών, με μέσους όρους 6,9 πόντων, 2,3 ριμπάουντ και 2,0 ασίστ.Stars of Magic Past: Anthony Bowie - Orlando Magic DailySalaries for 95-96

Τη σεζόν 1996-97, επέστρεψε στην Ιταλία, φορώντας τη φανέλα της Στεφανέλ Μιλάνο, ενώ τον Ιανουάριο του 1998 υπέγραψε στους Νιου Γιορκ Νικς, αγωνιζόμενος σε 27 ματς της περιόδου 1997-98.Anthony Bowie - PG for the New York Knicks | FOX Sports

Τη σεζόν 1998-99, φόρεσε τη φανέλα της Ζάλγκιρις Κάουνας από τη Λιθουανία, κατακτώντας τον τίτλο της Ευρωλίγκα.Anthony Bowie / Žaidėjai - Basketnews.ltBC ZALGIRIS KAUNAS | EuroLeague Men (1999) | FIBA Europe Τη σεζόν 1999-00, κατέκτησε το κύπελλο Ελλάδας με την ομάδα της ΑΕΚ, όπως και το Κύπελλο Σαπόρτα.AEK B.C. | TROPHIES Συνέχισε στον Άρη Θεσσαλονίκης το 2000-01,Anthony Lee Bowie | Saporta Cup (2001) | FIBA Europe κλείνοντας τη χρονιά στη Φορτιτούντο Μπολόνια και τη Νήαρ Ηστ, ολοκληρώνοντας την καριέρα του σε ηλικία 39 ετών στη ρωσική Ουράλ Γκρέιτ.

 Τίτλοι-Διακρίσεις 

 Συλλογικοί 

 Ζάλγκιρις Κάουνας 

 Ευρωλίγκα: (1999)
 Πρωτάθλημα Λιθουανίας: (1999)

 Α.Ε.Κ. 

 Κύπελλο Σαπόρτα: (2000)
 Κύπελλο Ελλάδας: (2000)

 Ουράλ Γκρέιτ 

 Πρωτάθλημα Ρωσίας: (2002)

 Ατομικοί 

 MVP του τελικού Κυπέλλου Σαπόρτα: (2000)
 Ελληνικό All-Star Game: (1999)

 Παραπομπές 

 Πηγές 
 Anthony Bowie NBA Stats | Basketball-Reference.com
 Anthony Bowie Player Profile
 Anthony Bowie Stats, Bio - ESPN

Κατηγορία:Αμερικανοί καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Ουράλ Γκρέιτ Περμ
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα